
PËR DISA NDRYSHIME DHE SHTESA NË LIGJIN NR. 90/2016, “PËR ORGANIZIMIN DHE FUNKSIONIMIN E AGJENCISË SË AUDITIMIT TË PROGRAMEVE TË ASISTENCËS, AKREDITUAR NGA BASHKIMI EVROPIAN, NË REPUBLIKËN E SHQIPËRISË”

Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave,

KUVENDI
I REPUBLIKËS SË SHQIPËRISË

VENDOSI:

Në ligjin nr. 90/2016, “Për organizimin dhe funksionimin e Agjencisë së Auditimit të Programeve të Asistencës, akredituar nga Bashkimi Evropian, në Republikën e Shqipërisë”, bëhen këto ndryshime dhe shtesa:

Neni 1

Kudo në ligj fjalët “Zyrtari Kombëtar i Autorizuar”, “drejtor i Agjencisë” dhe “zëvendësdrejtor i Agjencisë ” zëvendësohen me fjalët “Zyrtari Kombëtar Autorizues”, “drejtor i përgjithshëm i Agjencisë” dhe “zëvendësdrejtor i përgjithshëm i Agjencisë”.

Neni 2

Në fjalinë e dytë të pikës 1 të nenit 5 emërtesa “Bashkimi Evropian” zëvendësohet me emërtesën “Komisioni Evropian”.

Neni 3

Shkronja “c” e pikës 3 të nenit 8 shfuqizohet.

Neni 4

Në nenin 10 bëhen këto ndryshime:
1. Pika 2 ndryshohet si më poshtë: 
“2. Këshilli Mbikëqyrës monitoron funksionimin e sistemeve të qeverisjes e të kontrollit të brendshëm në Agjenci.”.
2. Pika 3 ndryshohet si më poshtë:
“3. Këshilli Mbikëqyrës përbëhet nga tre anëtarë, të cilët emërohen nga Kryeministri për një mandat katërvjeçar, me të drejtë rizgjedhjeje vetëm një herë.”.

Neni 5

Shkronja “a” e nenit 11 shfuqizohet. 

Neni 6

Shkronja “c” e nenit 12 ndryshohet si më poshtë:
“c) të ketë të paktën 7 vjet përvojë pune në profesion ose të ketë jo më pak se 5 vjet përvojë në fushën e auditimit.”.

[bookmark: _GoBack]Neni 7

Në shkronjën “ç” të pikës 1 të nenit 15 fjalët “si dhe anëtarëve të Këshillit Mbikëqyrës të punonjësve në veçanti.” hiqen. 

Neni 8

Në nenin 16 bëhen këto ndryshime dhe shtesa:
1. Në pikën 1 bëhen ndryshimet dhe shtesa e mëposhtme:
a) shkronjat “a”, “b”, “e” dhe “ë” ndryshohen si më poshtë:
“a) miraton dokumentet strategjike dhe të planifikimit të auditimit;
b) miraton metodologjinë e auditimit dhe ndryshimet e mëtejshme të kësaj metodologjie në përputhje me standardet e pranuara ndërkombëtare të auditimit;
...
e) siguron funksionimin efektiv të sistemeve të qeverisjes e të kontrollit të brendshëm në Agjenci;
ë) është përgjegjës për hartimin e raporteve vjetore, sipas marrëveshjes kuadër, dhe lëshon opinionin vjetor të auditimit bazuar në raportin vjetor të aktiviteteve audituese;”.
b) në shkronjën “dh” pas fjalëve “kontrollit të brendshëm” shtohen fjalët “në Agjenci”.
2. Pika 2 ndryshohet si më poshtë:
“2. Drejtori i përgjithshëm harton një raport vjetor për veprimtarinë dhe drejtimin e Agjencisë brenda muajit prill të çdo viti.”.

Neni 9

Në fjalinë e fundit të pikës 7 të nenit 22 fjalët “pasi të ketë marrë mendimin e Këshillit Mbikëqyrës” hiqen.

Neni 10

Në nenin 25 bëhen shtesa dhe ndryshimet e mëposhtme:
1. Në pikën 1 pas shkronjës “b” shtohet shkronja “b/1” me këtë përmbajtje:
“b/1) auditimi i llogarive, që kanë si qëllim plotësinë, saktësinë dhe vërtetësinë e raporteve ose pasqyrave financiare vjetore dhe llogaritë vjetore të tyre;”.
2. Në pikën 2 bëhen këto ndryshime:
a) Në fjalinë e dytë fjala “pajtueshmërisë” zëvendësohet me fjalën “përputhshmërisë”;
b) Fjalia e fundit shfuqizohet.

Neni 11
Hyrja në fuqi

Ky ligj hyn në fuqi 15 ditë pas botimit në Fletoren Zyrtare.

Miratuar në datën 13.3.2025.

Shpallur me dekretin nr. 104, datë 1.4.2025, të Presidentit të Republikës së Shqipërisë, Bajram Begaj. 




